|  |
| --- |
|  **Свети Јован Богослов** |
|  |
| 
Поглед на црквата |
| **македонска православна црква** |
| **Епархија** | Преспанско-пелагониска |
| **Архијерејско намесништво** | Ресенско |
| **Парохија** | Подмочанско-љубојнска |
| Местоположба |
|  |
| **Координати** | 40°53′37″N 21°08′16″E﻿ / ﻿40.89361° СГШ; 21.13778° ИГД﻿ / 40.89361; 21.13778Координати: 40°53′37″N 21°08′16″E﻿ / ﻿40.89361° СГШ; 21.13778° ИГД﻿ / 40.89361; 21.13778 |
| **Место** | Љубојно |
|  **Општина** | Ресен |
|  **Држава** | Македонија |
| Општи податоци |
| **Покровител** | Јован Богослов |
|  **Изградба** | 1861 |
|  **Завршено** | 1921 |
|  **Изгорена** | 1903 |
| Архитектонски опис |
|  **Архит. тип** | трикорабна |
|

**Свети Јован Богослов** (од мештаните нарекувани **Свети Јоан**) — главна селска црква во селото Љубојно, Општина Ресен, Македонија. Се наоѓа на самото сретсело. Во кругот на црквата се наоѓаат и селските гробишта.

Црквата била изградена во 1861 година. За време на Илинденското востание во 1903 година била запалена, за во 1921 година повторно да биде обновена.

Градба
------

Црквата е сместена во средишниот дел на селото. Автентичната фасадна структура на надворешните ѕидови е сочувана само на полукружната апсида, изѕидана од убаво обработени камени квадери. Сите останати ѕидови се премалтерисани, вклучувајќи ја и куполата со осмостраниот тамбур. Во периодот по изградбата и обновата на црквата на западната страна се придодадени нови помошни простории. Главниот влез во црквата се наоѓа на јужната фасада.

Црквата е изградена како трикорабна базилика со купола издигната на гамбур, централниот кораб полуциндрично засводен, а бочните покриени со рамни тавани. Во внатрешноста на западната страна има галерија, а на исток завршува со апсида многуаголно решена од надворешната страна. Храмот е ѕидан од камен, а сводите и лаковите се од дрвна конструкција.

Внатрешноста е поделена надолжно на три кораби со два реда на столбови.

Според натписот над јужниот влез, храмот бил подигнат во 1861 година. Подоцна бил опожарен во 1903 година, за повторно да биде обновен во 1921 година.

### Фрескоживопис

Ѕидното сликарство во апсидната конха и во нишата од жртвеникот потекнува од 1928 година. Во наосот на црквата врз сводните партии и страничните ѕидови нема сочувани остатоци од ѕидно сликарство.

### Иконостас

На олтарната предграда има два реда на икони. Во основниот ред се насликани вообичаените претстави за престолни икони, а горе се допојасјата на апостолите и сцени од Великите празници. Според натписите врз иконите, тие потекнуваат од 1924/1925 година.

Иконите од певницата, поставена врз еден од северните столбови, се дела на истиот зограф, работени во 1928 година.

Галерија
--------

* Камбанаријата на црквата, која служи и како влезКамбанаријата на црквата, која служи и како влез
* Натписот за изградбата на црквата над влезотНатписот за изградбата на црквата над влезот
* Дел од апсидата и задниот дел на цркватаДел од апсидата и задниот дел на црквата
* Камбанаријата и патеката до цркватаКамбанаријата и патеката до црквата

Поврзано
--------

* Ресенско архијерејско намесништво
* Подмочанско-љубојнска парохија
* Љубојно

Наводи
------

1. 1 2 3  Јовановски, Владо (2005). *Населбите во Преспа* (PDF). Скопје: Ѓурѓа. стр. 203. ISBN 9789989920554. Посетено на 28 ноември 2016.
2. 1 2 3 4 5 6 7  Палигора, Ристо (декември 2011). „Студија за манастирски туризам на Баба Планина" (PDF). Битола: Центар за развој на Пелагонискиот плански регион. Архивирано од изворникот (PDF) на 2013-12-28. Посетено на 28 ноември 2016.

Надворешни врски
----------------

* Црква „Св. Јован Богослов" - Љубојно на Ризницата ?